Bespreking:Lys van Suider-Afrikaanse soogdiere - Wikipedia

# Bespreking:Lys van Suider-Afrikaanse soogdiere

### vanuit Wikipedia, die vrye ensiklopedie.

Nota:
1. Ek is goed bewus daarvan dat Wikipedia 'n ensiklopedie van samewerking is, en dat geen bydraer se bydrae 'heilig' is nie. Nietemin, ek het hierdie werk oor die verloop van ongeveer 120 werksure gedoen. Dit is gebaseer op twee gesaghebbende werke (sien die bronne in die artikel self). As u dus 'n verandering wil aanbring, plaas asseblief eers u plan in dié bespreking, dan gesels ons daaroor.
2. Die soogdierspesies is alles wat inheems voorkom, of ingevoer is in die verlede en wild voorkom.
3. In sommige, maar nie alle gevalle nie, waar die byvoeglike naamwoord 'gewone' voorkom, het ek die woord ingeplaas. Dit het slegs gebeur om dit van 'n voorloper-kategorie te onderskei. Sien byvoorbeeld: 'gewone potvis', waar die 'dwergpotvis' en die 'miniatuurpotvis' ook 'potvisse' is.
4. Benoemingskonvensie: Die Stuarts ('n Afrikaanse bronteks) gebruik die konvensie van 'Blainville-walvis' teenoor die Apps-werk (‘n Engelse bronteks) wat die meer gewone Afrikaanse konvensie van 'Blainville se walvis' volg. Ek het die eersgenoemde benadering gevolg. Ek sal my rede hiervoor verskaf, indien iemand hieroor wil stry. --Nomdeplume 08:10, 16 April 2006 (UTC)

  Dankie vir die moeite, Nomdeplume. Ek wonder net oor die titel: Is Lys van Suider-Afrikaanse soogdiere nie eenvoudiger nie? Ons kan miskien ook die abc-indeks verskaf met opskrifte, soos ek by die wetenskaplike name gedoen het. --Alias 06:12, 18 April 2006 (UTC)

    Dankie vir die touwys hoe om die abc-indeks werkend te kry. Ek maak dan nou so. Oor die titel. Ek maak ook so en skuif dit aan; ek het vaagweg probeer om dit te onderskei van 'wetenskaplike name' en soos ek dit nou weer lees sien ek die lompheid raak in vergelyking met die eenvoud van jou voorgestelde titel. --Nomdeplume 13:40, 18 April 2006 (UTC)

Ontsluit van "http://af.wikipedia.org../../../l/y/s/Bespreking%7ELys_van_Suider-Afrikaanse_soogdiere_f8ee.html"

##### Views

- Artikel
- Bespreking
- Huidige wysiging

##### Soek